Putin 11 nafar generalni ishdan bo‘shatdi

Rossiya prezidenti Vladimir Putin 11 nafar generalni lavozimidan ozod qilish haqidagi farmonni imzoladi. Bu haqda Meduza xabar bermoqda.

Ular orasida Rossiya FVVning 6, IIVning 4 va Tergov qo‘mitasining bir nafar vakili bor.
Ketkizilganlar qatoridan firibgarlikda ayblangan Rossiya IIV jamoat tartibini saqlash bosh boshqarmasi boshlig‘ining o‘rinbosari Aleksandr Melnikov ham o‘rin oldi. U joriy yil sentabr oyida hibsga olingandi.
Tergov taxminiga ko‘ra, Melnikov IIVning boshqa xodimlari bilan til biriktirib, jinoiy javobgarlikka tortmaslik evaziga biznesmendan 100 million rubl talab qilgan.